[{"text_idx": "#000020", "text": "Kui lemmikloomal on igav ehk hobutekkide remont"}, {"text_idx": "#000021", "text": "Mida teie lemmikloom teeb, kui tal on igav? Minu viimane kutsu oli o\u0303uekoer ja midagi erakorralist polegi meelde ja\u0308a\u0308nud kui vaid lillepeenardest, su\u0308gavalt mulla alt leitud \"seako\u0303rvad\". Tagantja\u0308rele mo\u0303eldes oli ta u\u0308ks superkoer, alati nii ro\u0303o\u0303mus ja so\u0303bralik, ei olnud tal kombeks aiamaale koopaid kaevata, mo\u0308o\u0308dujaid terroriseerida, ku\u0308lapeal ringi hulkuda ega mo\u0303ttetult haukuda. Varasemad koerad olid mul linnainimese ehk korteri koerad. Vot nemad ku\u0308ll piinlesid tihtipeale igavuse ja nelja seina vahel ja saatsid korda nii mo\u0303ndagi."}, {"text_idx": "#000022", "text": "Praegused lemmikud on mul kanad. Neil ei tohi ku\u0308ll igav ega kitsas olla, sest siis on jama majas, hakkavad u\u0308ksteisele jo\u0303hkralt liiga tegema. Netiavarustest vo\u0303ib ko\u0303iksugu pilte ja videosid leida, kus kanadele on pandud ku\u0308ll kiiged, lo\u0308o\u0308kpillid vo\u0303i misiganes ma\u0308nguasju tegutsemiseks. Lihtsamad viisid nokaliste talvise igavuse peletamiseks on ko\u0308ie otsa riputatud kapsad ja kaalikad, mida nad ajaviiteks nokkida ja taga ajada saavad."}, {"text_idx": "#000023", "text": "Aga kui teie lemmikloom on hobune ja tal on peale trenni igav? Minul hobust ei ole, ku\u0308ll aga minu lapsel ning viimati tuli meil u\u0308heskoos ja\u0308lle terve virn hobutekke a\u0308ra parandada. Sest sellele so\u0303brakesele meeldib vabadel hetkedel harjutada iseseisvat teki seest va\u0308lja pugemist vo\u0303i niisama tekkide nurki vo\u0303i klambreid vo\u0303i paelu-rihmasid puru na\u0308rida vo\u0303i ribadeks ka\u0308ristada."}, {"text_idx": "#000024", "text": "Kui ku\u0308site, et misasi see hobutekk on ja miks neid peab olema terve kuhi, siis selgituseks mu tu\u0308tre kiri piltide kohta (pildil viimati remondis ka\u0308inud tekid): Ko\u0303ige alumine on tallitekk ehk siis boksis olles ku\u0308lmal ajal seljas. Ja\u0308rgmised kolm on vihmatekid koplis ka\u0308imiseks, u\u0308ks kaelaosaga ja kaks ilma ehk normaalsemateks jahedateks ilmadeks. Edasi kolm fliisilist tekki, mida kasutatakse peale trenni, et hobune a\u0308ra kuivaks/jahtuks, enne kui tallitekk selga la\u0308heb."}, {"text_idx": "#000025", "text": "Seljas pildi tegin ilma kaelaosata vihmatekist. Nonii, nu\u0308u\u0308d oleme ko\u0303ik natuke targemad kui enne, kui te just ise hobuinimene ei ole. Kui teil on huvi hobustega lapitekkide vastu- inimestele mo\u0303eldud tekkide - siis hetkel on pakkuda mo\u0303ned pa\u0308evatekid pikendatava voodi mo\u0303o\u0303tudes (lastele - pa\u0308evatekid pikendatavale voodile) ning kosmeetika kotid hobustega (kotid - kosmeetika kotid)."}, {"text_idx": "#000026", "text": "Olge tervitatud siinkohal ko\u0303ik lemmikloomade pidajad!"}]